CELEX: 22010D0055
Language: da
Date: 2010-04-30 00:00:00
Title: Det Blandede EØS-udvalgs afgørelse nr. 55/2010 af 30. april 2010 om ændring af bilag XX (Miljø) til EØS-aftalen

15.7.2010   
            
            
               DA
            
            
               Den Europæiske Unions Tidende
            
            
               L 181/23
            
         DET BLANDEDE EØS-UDVALGS AFGØRELSE
   Nr. 55/2010
   af 30. april 2010
   om ændring af bilag XX (Miljø) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XX til aftalen blev ændret ved Det Blandede EØS-udvalgs afgørelse nr. 27/2010 af 12. marts 2010 (1).
            
         
               (2)
            
            
               Europa-Parlamentets og Rådets direktiv 2007/2/EF af 14. marts 2007 om opbygning af en infrastruktur for geografisk information i Det Europæiske Fællesskab (Inspire) (2) bør indarbejdes i aftalen —
            
         VEDTAGET DENNE AFGØRELSE:
   Artikel 1
   Følgende punkt indsættes efter punkt 1i (Europa-Parlamentets og Rådets direktiv 2004/35/EF) i bilag XX til aftalen:
   
               »1j.
            
            
               
                  32007 L 0002: Europa-Parlamentets og Rådets direktiv 2007/2/EF af 14. marts 2007 om opbygning af en infrastruktur for geografisk information i Det Europæiske Fællesskab (Inspire) (EUT L 108 af 25.4.2007, s. 1).
               Direktivets bestemmelser gælder i forbindelse med aftalen med følgende tilpasninger:
               
                           a)
                        
                        
                           For EFTA–staterne er de frister, der er anført i direktivets artikel 6, litra a), artikel 6, litra b), og artikel 7, stk. 3, gældende fra den dato, hvor Det Blandede EØS-udvalgs afgørelse(r) træder i kraft og dermed indarbejder de i disse artikler nævnte gennemførelsesbestemmelser i EØS–aftalen.
                        
                     
                           b)
                        
                        
                           For EFTA–staterne er de frister, der er anført i direktivets artikel 21, stk. 2, artikel 21, stk. 3, og artikel 24, stk. 1, og som er gældende fra direktivets ikrafttræden, gældende fra den dato, hvor Det Blandede EØS-udvalgs afgørelse nr. 55/2010 af 30. april 2010 træder i kraft og dermed indarbejder dette direktiv i EØS–aftalen.«
                        
                     
         Artikel 2
   Den islandske og den norske udgave af direktiv 2007/2/EF, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 1. maj 2010, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 30. april 2010.
      
         
            På vegne af Det Blandede EØS-udvalg
         
         Alan SEATTER
         
            Formand
         
      
   
   
      (1)  EUT L 143 af 10.6.2010, s. 20.
   
      (2)  EUT L 108 af 25.4.2007, s. 1.
   
      (3)  Forfatningsmæssige krav angivet.